Februarie 2021 - Liefdes-projek - INK - INK Februarie 2021 - Liefdes-projek - INK
Titel: Februarie 2021 – Liefdes-projek
Datum gepubliseer: 1 Februarie 2021 Aantal woorde: 214 210 Kere gelees ♥4
So is die eerste maand van die nuwe jaar reeds op sy rug en strek Februarie voor ons uit. Hierdie maand is veronderstel om 'n oop projek te wees, maar ek het dit goed gedink om die tema van "LIEFDE" as ondertoon voor te stel.
Daar is geen vasgestelde regulasies en voorskrifte nie, maar gebruik asseblief die "LIEFDE" as ondertoon in jou skrywe.
Die wêreld waarin ons nou omgaan het bietjie meer liefde, sorg en aandag nodig, en so ook die mense waarmee ons omgaan. Kom ons gebruik die geleentheid om die ware wonder van liefde, vir ons land, vir ons mense, vir ons naaste, vir ons geliefdes, vir 'n oog-appel, vir vriende…sommer vir alles en almal, en meeste van alles, vir ons TAAL, te besing.